জাতীয় নদী রক্ষা কমিশন

জাতীয় নদী রক্ষা কমিশন বাংলাদেশের একটি সংবিধিবদ্ধ সংস্থা। নদীর অবৈধ দখল, পানি ও পরিবেশ দূষণ, শিল্প কারখানা কর্তৃক সৃষ্ট নদী দূষণ, অবৈধ কাঠামো নির্মাণ ও নানাবিধ অনিয়ম রোধকল্পে এবং নদীর স্বাভাবিক প্রবাহ পুনরুদ্ধার, নদীর যথাযথ রক্ষণাবেক্ষণ এবং নৌ-পরিবহনযোগ্য হিসেবে গড়ে তোলাসহ আর্থ-সামাজিক উন্নয়নে নদীর বহুমাত্রিক ব্যবহার নিশ্চিত করার প্রয়োজনে এ কমিশন গঠিত হয়েছে।

সংগঠন
জাতীয় নদী রক্ষা কমিশনের চেয়ারম্যান ও একজন মহিলা সদস্যসহ পাঁচ সদস্যের সমন্বয়ে কমিশন গঠিত হয়। কমিশনের চেয়ারম্যান ও সদস্যগণ তিন বছরের জন্য সরকার কর্তৃক নিযুক্ত হন। কমিশনের চেয়ারম্যান ও একজন সদস্য সার্বক্ষণিক। অবশিষ্ট তিন জন সদস্য অবৈতনিক হিসেবে দায়িত্ব পালন করেন।

চেয়ারম্যানগণ
নিম্নোক্ত ব্যক্তিবর্গ জাতীয় নদী রক্ষা কমিশনের চেয়ারম্যান হিসেবে দায়িত্ব পালন করেন:

 আতহারুল ইসলাম (২০১৪ – ২০১৭)
 মুজিবুর রহমান হাওলাদার (২০১৮ – ২০২১)
 এ এস এম আলী কবীর (২০২১ – ২০২২)
 মনজুর আহমেদ চৌধুরী (২০২২ – ২০২৩)
 কামরুন নাহার আহমেদ (২০২৩ – ২০২৪)
 সারওয়ার মাহমুদ (২০২৪– অদ্যাবধি)

কমিশনের কার্যাবলি
নদী রক্ষা কমিশনের কার্যাবলি নিম্নরূপ:

 নদীর সাথে সংশ্লিষ্ট সকল মন্ত্রণালয় বা বিভাগের কার্যাবলির মধ্যে সমন্বয় সাধনের লক্ষ্যে সরকারকে সুপারিশ করা
 নদী অবৈধ দখলমুক্ত এবং পুন:দখল রোধ করার বিষয়ে সরকারকে সুপারিশ প্রদান করা
 নদী এবং নদীর তীরে স্থাপিত অবৈধ স্থাপনা উচ্ছেদ সংক্রান্ত সরকারকে সুপারিশ প্রদান করা
 নদীর পানি দূষণমুক্ত রাখার বিষয়ে সরকারকে সুপারিশ প্রদান করা
 বিলুপ্ত বা মৃত প্রায় নদী খননের বিষয়ে সরকারকে সুপারিশ প্রদান করা
 নদী সংক্রান্ত তথ্য ভান্ডার উন্নয়নকরনে সরকারকে সুপারিশ প্রদান করা
 নদীর উন্নয়ন সংক্রান্ত বিষয়ে সরকারের নিকট যে কোন সুপারিশ করা
 নদী সংক্রান্ত তথ্য ভান্ডার উন্নয়নকরনে সরকারকে সুপারিশ প্রদান করা
 নদীর উন্নয়ন সংক্রান্ত বিষয়ে সরকারের নিকট যে কোন সুপারিশ করা
 নদীর পরিবেশগত ভারসাম্য ও টেকসই ব্যবস্থাপনা নিশ্চিতকরনের লক্ষে সরকারকে সুপারিশ প্রদান করা
 নদী রক্ষাকল্পে স্বল্পকালীন ও দীর্ঘকালীন পারিকল্পনা গ্রহণের জন্য সরকারের কাছে সুপারিশ প্রদান করা
 নদী রক্ষার্থে জনসচেতনতা বৃদ্ধিমূলক কার্যক্রম গ্রহণের লক্ষ্যে সরকারকে প্রয়োজনীয় পরামর্শ প্রদান করা
 নিয়মিত পরিদর্শন এবং নদী রক্ষা সংক্রান্ত কার্যক্রম পরিক্ষণক্রমে সুপারিশ প্রদান করা
 নদী রক্ষা সংশ্লিষ্ট বিদ্যমান বিভিন্ন আইন ও নীতিমালার ব্যবহারিক প্রয়োগ পর্যালোচনাক্রমে ও প্রয়োজনবোধে উক্ত আইন ও নীতিমালা সংশোধনের জন্য সরকারকে সুপারিশ করা
 দেশের খাল, জলাশয়, সমুদ্র-উপকূল দখল ও দূষণমুক্ত রাখিবার বিষয়ে সরকারকে সুপারিশ করা

তথ্যসূত্র

বহিঃসংযোগ
 জাতীয় নদী রক্ষা কমিশন আইন, ২০১৩রক্ষা কমিশন আইন, ২০১৩রক্ষা

বিষয়শ্রেণী:বাংলাদেশের সরকারি কমিশন